
Limba de Okinawa 


Sa limba de Okinawa est una limba chistionada in 
Giappone, a zosso in s'isula de Okinawa, in cussas chi li sun 
a Oriente e fintzas in atteras comente Kerama, Kume-jima, 

Tonaki e Aguni. Sa limba de Okinawa fachet parte de su 
grustiu de sas limbas ryukyu; si ischirriat in battor limbazos: 
shuri, naha, torishima e kudaka. Su dialetu shuri, sicomente nde fachiat impreu s'aristocratzia de su locu, fit 
postu a norma de istandard in sutta de su rennu Ryukyu de tando, cando fit re Sho Shin dae su 1477 a su 
1526; paritzos cantos e poesias sun iscrittas in shuri. 




Articulu in nugoresu 




In Giappone, sa limba de Okinawa non si la cussiderat, pro resones politicas, 
una limba a banda dae su giapponesu ma, prusaprestu, unu dialetu (W 
Okinawa hogen) o galu, refudandeli carattere de unidade, duos limbazos chi si 
chistionaban in s'isula, cussu tzentrale e cussu meridionale ( [ P 
Okinawa Chunanbu Sho hogen). Su Giappone, pro mediu de cosas comente sa 
tessera de su dialettu, at semper pessichiu una politica assimilatzionista contr'a 
sas atteras curturas chi bi aiat in sinu suo: pro custu, sa limba de Okinawa la 
faveddan abberu in pacos oje in die, tentu galu in bida e in ammentu chin 
operas de teatru comente sos uchinaa shibai. 



Mapa de sa limba de 
Okinawa, in sa 
variedade de susu (in 
biaittu) e de zosso (in 
ruju). 

